kardosdrur/scandi-wiki huggingface dataset:
Foged

Foged er en betegnelse for en embedsmand, der er udstyret med magtbeføjelser til at gennemtvinge afgørelser truffet af domstolene eller af den offentlige administration.

Titlen benyttes af dommere (herunder dommerfuldmægtige og retsassessorer), der beklæder hvervet som dommer i fogedretten. Varetages en fogedforretning af administrativt personale, benævnes dette "kontorfoged". Fogeden er udstyret med judiciel myndighed til at gennemtvinge retsafgørelser. En foged er således en person tilknyttet domstolene.

Titlen benyttes endvidere i formen pantefoged, der betegner en embedsmand ansat i SKAT med myndighed til at foretage administrativ udpantning. Afgørelser truffet af pantefogeder kan indbringes for en foged i fogedretten.

I folkemunde kendes begrebet "kongens foged", der oftest betegner en foged når der skyldes penge til det offentlige.

Indtil retsreformen i 1919 var foged betegnelsen for en embedsmand (betjent), der var udstyret med magtbeføjelser. Eksempler herpå er: Herredsfoged, ridefoged, ladefoged og giftefoged.

Begrebet kendes endvidere stadig fra titlerne strandfoged, klitfoged og skovfoged.

Se også 

Historiske Retspersoner
Stillingsbetegnelser
Charlie St. Cloud

Charlie St. Cloud er en amerikansk fantasyfilm fra 2010, instrueret af Burr Steers og baseret på romanen The Death and Life of Charlie St. Cloud.

Handling 
Charlie St. Cloud har lige mistet sin lillebror og er nu i dyb sorg. Faktisk i så dyb sorg at han tager et job som graver på kirkegården. Deres bånd er så stærkt, at han kan se ham (Sam) hver nat og de leger gemme eller taler sammen. Men der kommer en kvinde ind i Charlies liv, så han skal vælge imellem et løfte til hans afdøde bror og sin kærlighed til pigen.

Produktion 
Holdet begyndte at filme midt i juli 2009 i Gibsons, British Columbia og afsluttede optagelserne i oktober samme år.

Medvirkende 
 Zac Efron som Charlie St. Cloud
 Kim Basinger som Louise St. Cloud
 Charlie Tahan som Sam St. Cloud

Eksterne henvisninger 
 

Amerikanske film fra 2010
Fantasyfilm fra USA
Galdesten

Galdesten er en sygdomstilstand pga. stenlignende dannelser i galdeblæren og galdevejen. Den forekommer hos 5-15 % af alle mennesker; oftest hos kvinder, der har født. Stenen består typisk af kolesterol, kalk og galdefarvestof.

Årsagen er uklar, men forstyrrelse i leverens stofskifte antages at spille en rolle, og kosten har formenligt en betydning. Der findes midler, som kan opløse galdesten, men deres bivirkninger er ikke klarlagt. I enkelte tilfælde kan det være nødvendigt at fjerne hele galdeblæren.

Tilstanden kan ramme alle, men optræder sjældent før 20-årsalderen og hyppigheden stiger med alderen.

Eksterne henvisninger 
 Opslag på Sundhed.dk
 Opslag på Netdoktor

Sygdomme
DBU's Landspokalturnering for herrer 1956-57

DBUs Landspokalturnering for herrer 1956/1957 var den tredje udgave af DBUs Landspokalturnering for herrer. AGF vandt turneringen for anden gang, da holdet i finalen besejrede Esbjerg fB med 2-0. De forsvarende pokalmestre fra Boldklubben Frem blev slået ud i semifinalerne af de senere vindere fra AGF, som dermed fik revanche for nederlaget til netop Frem i turneringen året før.

Kampe og resultater

1. runde 

Første runde havde deltagelse af 54 hold. Alle holdene spillede uden for de tre divisioner i Danmarksturneringen.

2. runde

Hold 

I anden runde deltog 32 hold fordelt på:
 27 vindere fra 1. runde.
 5 hold, som havde været oversiddere i første runde, og som derfor først trådte ind i turneringen i denne runde.

Kampe

3. runde

Hold 

I tredje runde deltog 32 hold fordelt på:
 16 vindere fra 2. runde.
 16 hold fra Danmarksturneringen 1956-57: Nr. 7-10 fra 2. division 1955-56 og nr. 1-10 fra 3. division 1955-56 samt de to oprykkere til 3. division, som trådte ind i turneringen i denne runde.

Kampe

4. runde

Hold 

I fjerde runde deltog 32 hold fordelt på:
 16 vindere fra 3. runde.
 16 hold fra 1. og 2. division: Nr. 1-10 fra 1. division 1955-56 og nr. 1-6 fra 2. division 1955-56, som trådte ind i turneringen i denne runde.

Kampe

5. runde

Hold 

Femte runde (ottendedelsfinalerne) havde deltagelse af de seksten vinderhold fra fjerde runde. Holdene fordelte sig således mellem rækkerne:

Kampe

Kvartfinaler

Hold 

Kvartfinalerne havde deltagelse af de otte vinderhold fra femte runde. Holdene fordelte sig således mellem rækkerne:

Kampe

Semifinaler 

Semifinalerne havde deltagelse af de fire vinderhold fra kvartfinalerne. Den ene semifinale var en gentagelse af en af semifinalerne fra året før, hvor BK Frem havde besejret AGF med 4-2. Dette år fik århusianerne imidlertid revanche, idet de vandt semifinalen på Århus Stadion med 4-1.

Finale 

Finalen mellem de to vindere af semifinalerne blev spillet den 28. april 1957 i Københavns Idrætspark under overværelse af 25.800 tilskuere, hvilket var ny tilskuerrekord for en pokalfinale.

Kilder / eksterne henvisninger 
 www.haslund.info – POKAL 1956/1957 
 Peders Fodboldstatistik – DBU´s Landspokalturnering 1956 – 1957 
 Fra Helsingør IF til Elite 3000 – Kampe – 1956/57

Noter 

1956-57
Fodbold i 1956
Fodbold i 1957
Skrave

Skrave er et landdistrikt i i den nordligste del af Sønderjylland. Distriktet ligger i Vejen Kommune og tilhører Region Syddanmark. Det består af landsbyerne Københoved og Langetved og opland. Midt i Skrave Sogn ligger Skrave Kirke. Sognet ligger på kanten af Sønderjylland med Kongeåen som nordligste grænse og havde i sin tid de store Farrisskove som grænse mod syd.

Landskabet 
Landskabet er præget af istidens smeltevand, som har dannet morænebakker og dalstrøget med Kongeåen. Kongeåen bliver ofte kaldt Nordens Nil, fordi den på samme måde har bidraget til et frodigt landskab og fungeret som væsentlig trafikåre og basis for samhandel. 
Skraves landskab er præget af , der har været en vigtig trafikvej gennem tiderne. Samtidig ligger Skrave tæt på den jyske højderyg, hvor Hærvejen gik i sin tid.

Oldtiden og spor i dag 
De første spor af mennesker i Skrave stammer fra stenalderen. Det mest tydelige spor er Lokeshøjene, der stammer fra bronzealderen. Højene har været udgravet, men der er ikke fundet noget væsentligt. De fleste af de ca. 65 høje er forsvundet.

Etymologi 
Navnet Skrave er meget gammelt, og med ukendt oprindelse. 
Københoved menes oprindeligt at betyde handelsplads. Første gang navnet forekommer med sikkerhed er i 1478. 
Langetved nævnes første gang i 1493. Endelsen -tved betyder rydning af skov. 

Bejstrup, som i dag genfindes i Bejstrupgård, betød oprindeligt Biskopstorp.

Berømte mennesker fra Skrave 
H.D. Kloppenborg
Skrumsager

Berømte på besøg i Skrave 
Kong Hans opholdt sig i Københoved omkring midten af juli 1504, og kong Frederik I var her et par dage i september 1527.

Kultur 
I Københoved ligger hvilehjemmet Bennetgård.

Erhverv 
Skrave et et typisk landbrugsområde.

Foreninger 
Skrave har et aktivt foreningsliv. Samling om fælles interesser har præget historien, og danner i dag rammen om fritidslivet.
 Skrave Ungdoms- og idrætsforening
 Skrave – Hjem og Kultur
 Skrave Hjemstavnsforening
 Skrave Minicenter

Administrativt før i tiden 
Området ligger- og hørte indtil kommunesammenlægningen til Sønderjyllands Amt, og før 1970 til Haderslev Amt.

Lokaliteter i Vejen Kommune
Lokaliteter i Sønderjylland (under den danske stat)
Peder Skau

Peder Skau (født 5. juni 1825 i Sommersted, død 7. marts 1917) var landmand, gårdejer og politiker i Sønderjylland. Han var Laurids Skaus yngre bror og oplevede derfor de nationale stemninger i Sønderjylland på nærmeste hold. Disse sønderjyske og nationale interesser kæmpede han for hele livet.

Han var elev på det første hold på Rødding Højskole, hvor han var fra 1844 til 1846, og var her stærkt inspireret af Christian Flor. Skau bidrog til de nationale stemninger i Sønderjylland, via hans mange forskellige tillidshverv og foredrag landet over.
Da amtsrådet blev oprettet 1858, blev Skau valgt som medlem og fortsatte medlemskabet indtil han blev over 80 år.
I 1848 var han medlem af det private efterretningsvæsen, hvilket medførte han blev holdt under opsyn og gentagne gange arresteret for spionage.
Peter Skau holdt i december 1864 en tale for Christian 9. i Kolding, hvor han sagde: 

Talen rører ved idéen om "folkenes selvbestemmelsesret".
 
Dette virkeliggøres ved Genforeningen i 1920, hvor midlertidig landråd P.J. Refshauge citerer talen den 10. juli 1920, da Christian 10. rider over den gamle grænse. Da han 1868 blev valgt til medlem af provinslanddagen i Rendsborg hævdede han Nordslesvigs (Sønderjyllands) særstilling og interesser i en lang årrække.

Fra 1868 til 1888 var Peter Skau dansk repræsentant i den slesvig-holstenske provinslanddag og i provstisynoden, hvor han fik gennemført, at dansksindede medlemmer fik ret til at 
benytte deres danske modersmål. Dette skette bl.a. ved talrige foredrag over hele landet.

Desuden var Peter Skau, sammen med I.P. Junggreen og Gustav Johannsen medstifter af Sprogforeningen i 1880
og fra 1889 indtil sin død, medredaktør af Sønderjyske Årbøger.

Ud over deltagelsen i de nationale foreningers oprettelse, var Skau medlem af de 47s deputation og var her med til at sætte den politiske kurs i forhold til sønderjydernes kamp for bevarelse af deres nationalitet.

21. juli 1921 blev der på Skamlingsbanken indviet et mindemærke for ham.

Peder Skaus portræt hænger på Folkehjem i Åbenrå

Kilder og referencer 

Politikere fra Danmark
Danskere i 1800-tallet
Danskere i 1900-tallet
Spioner fra Danmark
Personer fra Sønderjylland (i Danmark)
Landmænd fra Danmark
Spioner for Danmark
Personer i Dansk Biografisk Leksikon
Personer i Kraks Blå Bog (afdøde)
Bennetgård

Bennetgård er et hvilehjem og en selvejende institution i Københoved i Vejen Kommune, som har til formål at give ældre dansksindede sydslesvigere et tiltrængt 14-dages ophold. Cirka 250 personer benytter hvert år hjemmet.

Institutionens økonomi er baseret på de pengegaver, som bestyrelsen indsamler fra private, legater og fonde. En bestyrer står for den daglige drift.

Eksterne henvisninger 

 Lokallivet i Skrave

Bygninger, konstruktioner og anlæg i Vejen Kommune
Otterup Bold- og Idrætsklub

Otterup Bold og Idrætsklub er en dansk fodboldklub fra Otterup på Nordfyn. Klubben blev stiftet i 1913 og kan således fejre 100 års jubilæum i 2013.

Organiseret fodbold i Otterup startede tilbage i 1906 med en flok unge mennesker, som stiftede en fodboldklub med navnet "Star". Klubben overlevede dog ikke lang tid, og 6 år senere stiftedes den nuværende, Otterup Bold- og Idrætsklub.

I starten af 1950'erne flyttede man til det nuværende stadion. På dette tidspunkt spillede man i 3. Division, hvor man bl.a. spillede mod hold som Frederikshavn, der blandt mange koryfæer havde Guld Harald.
Kampen dengang blev overværet af 3.000 tilskuere, hvilket den dag i dag stadig er stadion-rekord.

OB&IK vandt i 2009 Danmarkserien pulje 2, og dette bevirkede at klubben for første gang siden 1956 optrådte i divisionsfodbold.

Fra 2010 begyndte OB&IK at spille i 2. division Vest på hjemmebanen Otterup Stadion.

Match-fix mistanke i 2. division vest 
Otterup B&IK spillede d. 08 maj 2010 en helt normal divisionskamp mod Ikast. Det blev en kamp som bød på usædvanligt mange mål, hvilket forårsagede mistanker om matchfixing i den nordfynske klubkamp.

En asiatisk mand blev iagttaget yderst aktiv telefonerende samt fotograferende med sin mobiltelefon under det meste af kampen. Da en DBU-repræsentant henvender sig til manden, forstærkes mistanken, og en repræsentant for klubben vælger i fællesskab med DBU-repræsentanten at afhøre ham, hvorefter han bortvises fra stadion.

DBU har udtalt at man er klar over at de danske kampe i især 1. & 2.division er ramt af asiatiske matchfixere. DBU mener dog ikke at denne kamp er en af dem.

Kampen lagde dramatisk ud med en 0-2 føring til gæsterne fra Ikast, inden der reduceredes til 1-3. Ikast lavede endnu et mål og så ved 70. minut ud som sikre vindere af kampen. Ikast laver derpå 3 fatale fejl i forsvaret og lukker OB&IK ind i kampen igen med 3 mål.

Ved 90. minut er stillingen 5-4 til hjemmeholdet, som imidlertid må se Ikast udligne i overtiden.
5-5 blev kampens resultat i 2. division vest, mellem Otterup og Ikast.

Eksterne henvisninger 

Fodboldklubber under DBU Fyn
Etableret i 1913
Bold- og Idrætsklub
Celebeshavet

Celebeshavet (indonesisk: Laut Sulawesi) er et randhav til Stillehavet, beliggende syd for Filippinerne og nord for den indonesiske ø Sulawesi (Celebes). Makassarstrædet forbinder Celebeshavet med Javahavet i sydvest. Havet er 675 km fra nord til syd og 837 km fra øst til vest. Samlet areal er 280.000 km² og dybeste punkt er 6200 meter.

Randhave i Stillehavet
Indonesiens geografi
Filippinernes geografi
Makassarstrædet

Makassarstrædet er sundet mellem de indonesiske øer Sulawesi og Borneo. Sundet forbinder Javahavet og Floreshavet i syd med Celebeshavet i nord. Sundet har fået navn efter havnebyen Makassar sydligst på Sulawesi.

Indonesiens geografi
Stræder (farvand)
Stillehavet
Javahavet

Javahavet er et 310.000 km² stort hav i den sydlige del af Stillehavet, beliggende mellem de indonesiske øer Java i syd, Borneo i nord, Sumatra i vest og Sulawesi i øst. I nordvest forbinder Karimatastrædet Javahavet med det Sydkinesiske Hav.

Under 2. verdenskrig blev et stort søslag, Slaget i Javahavet, udkæmpet i Javahavet fra februar til marts 1942. Slaget førte til store tab for Australien, Holland, Storbritannien og USA som prøvede at forsvare øen Java fra japanske angreb.

Indonesiens geografi
Randhave i Stillehavet
Karimatastrædet

Karimatastrædet er et stræde som forbinder det Sydkinesiske Hav med Javahavet, mellem øerne Sumatra og Borneo i Indonesien.

Strædet er 207 km bredt på det smalleste, målt fra Borneo til øen Belitung udenfor Sumatra. 

Indonesiens geografi
Stræder (farvand)
Belitung

Belitung, tidligere også kendt som Billiton, er en ø hvor Javahavet og det Sydkinesiske Hav mødes, nær østkysten af øen Sumatra i Indonesien. Øen er del af provinsen Bangka-Belitung som blev oprettet ved udskillelse fra Sydsumatra i 2000. Øen er på ca. 4800 km².

Sundet mellem Belitung og Bangka hedder Gasparstrædet.

Hovederhvervet er peber- og tinproduktion.

Vigtigste by er Tanjung Pandan med 62.400 indbyggere (beregning, 2005). Hele øen har cirka 200.000 indbyggere.

Eksterne henvisninger 

Øer i Indonesien
Gasparstrædet

Gasparstrædet løber mellem øerne Belitung og Bangka i Indonesien. Det forbinder Javahavet med det Sydkinesiske Hav. Strædet har navn efter den spanske søkaptajn fra Manila som passerede gennem det i 1724.

Indonesiens geografi
Stræder (farvand)
Floreshavet

Floreshavet (indonesisk: Laut Flores) er havområdet syd for den indonesiske ø Sulawesi, mod Flores og Sumbawa. Mod vest går Floreshavet over i Javahavet og Balihavet; mod øst i Bandahavet. 

Floreshavet har et areal på 240.000 km². Den regnes som en del af Stillehavet, og har forbindelse med det Indiske Ocean mellem Flores og Sumbawa.

Indonesiens geografi
Randhave i Stillehavet
Sumbawa

Sumbawa er en indonesisk ø, lokaliseret i provinsen West Nusa Tenggara i det østlige Indonesien, med Lombok mod vest, Flores mod øst og Sumba længere mod sydøst.
  
Sumbawa er en ø på 15,448 km² (3 gange størrelsen af Lombok) med en befolkning på omkring halvanden million.

Øer i Indonesien
PNOZ

PNOZ (Pilz-NOT-AUS-Zwangsgeführt) (Pilz-nødstop, tvangsstyret) er et af verdens første nødstop-/sikkerhedsrelæer, udviklet af den tyske producent Pilz GmbH & Co. KG. Produktet kom på markedet i 1987 og avancerede i løbet af meget kort tid til at være verdens mest anvendte sikkerhedsrelæ.

Siden er PNOZ relæet blevet videreudviklet, og dette har udmøntet sig i en hel serie af familievarianter:
 PNOZ X: sikkerhedsrelæer: elektromekaniske, potentialefrie, sikkerhedsrelæer
 PNOZsigma: kompakte, elektromekaniske sikkerhedsrelæer i minimal byggebredde
 PNOZelog: kompakte, slitagefrie, elektroniske sikkerhedsrelæer 
 PNOZmulti: Modulære sikkerhedssystemer/-relæer, frit konfigurerbare, multifunktionelle og modulære 
 PNOZpower: Modulære sikkerhedsrelæer til høje laster fra 8 til 16 A, direkte omskiftning af motorlaster

Kilder

Eksterne henvisninger 
 Pilz GmbH & Co. KG's Website

Maskinsikkerhed
Elektroniske apparater
Balihavet

Balihavet er farvandet nord for de indonesiske øer Bali og Lombok, ud til Kangeanøerne. Balihavet grænser til Javahavet i nord og Floreshavet i øst. Den regnes som en del af Stillehavet, og danner Stillehavets grænse mod det Indiske Ocean gennem sundet mellem Bali og Lombok (Selat Lombok).

Randhave i Stillehavet
Indonesiens geografi
Tetracontan

Tetracontan er en fællesbetegnelse for en alkan, som har formlen C40H82

Alkaner
Halmaherahavet

Halmaherahavet er den del af Stillehavet som ligger mellem den indonesiske ø Halmahera og vestspidsen af Ny Guinea. I syd grænser Halmaherahavet mod Seramhavet.

Randhave i Stillehavet
Indonesiens geografi
Seramhavet

Seramhavet er et havområde i den indonesiske øgruppe Molukkerne. Seramhavet betegner farvandet mellem øerne Aru, Seram, Buru, Obi og Ny Guinea. Seramhavet grænser mod Arafurahavet i øst, Bandahavet i syd og vest, og Molukkerhavet og Halmaherahavet i nord.

Randhave i Stillehavet
Indonesiens geografi
Savuhavet

Savuhavet er et randhav til det Indiske Ocean, mellem Timor og de indonesiske øer Sumba, Sumbawa og Flores. Havområdet har navn efter den lille ø Savu yderst mod det Indiske Ocean.

Indonesiens geografi
Østtimor
Randhave i Indiske Ocean
Molukkerhavet

Molukkerhavet er havområdet mellem den indonesiske øgruppe Molukkerne og Sulawesi. Molukkerhavet omgives af Celebeshavet i vest, Bandahavet og Seramhavet i syd og Filippinerhavet i nord.

Randhave i Stillehavet
Indonesiens geografi
Thomas Rathsack

Thomas Rathsack (født 4. marts 1967) er en dansk forfatter og foredragsholder. Han er tidligere soldat i Jægerkorpset.

Rathsack er opvokset i Gentofte, blev student fra Øregård Gymnasium i 1985 og dimitterede fra Copenhagen Business School i 1993. I 1986 blev han sergent i Livgarden og i 1990 blev han optaget i Jægerkorpset, hvor han gjorde tjeneste til 1994. Han arbejdede fra 1995 til 1997 som fotograf i Sydamerika og derefter som it-medarbejder i Mermaid Computer og TopNordic, inden han i 2000 og 2001 vendte tilbage til forsvaret som programleder for Danish Demining Group i Kaukasus og Afghanistan. Frem til 2008 deltog han i en række specialoperationer i Afghanistan og Irak. Den enhed som Rathsack var en del af modtog den højeste amerikanske enhedsudmærkelse, Presidential Unit Citation, efter deltagelse i Task Force K-BAR i Afghanistan. Fra 2008 til 2009 arbejdede han som uddannelsesofficer i Hjemmeværnet.

I 2009 udgav den selvbiografiske bog Jæger – i krig med eliten om sine krigsoplevelser, hvilket vakte opmærksomhed pga. omstændighederne ved bogens udgivelse, der medførte at forsvarschef Tim Sloth Jørgensen trådte tilbage. Han har siden udgivet en række skønlitterære thrillers.

Rathsack er kendt fra medierne hvor han jævnligt bliver brugt som kommentator på aktuelle begivenheder. Han har desuden medvirket i tv-serien Korpset på TV2, hvor 30 mænd gennemgår fysiske prøver, som ligner dem i jægerkorpset.

Bibliografi 
 Jæger – i krig med eliten (2009) 
 Shadow Army''' (2011) 
 Sort Daggry (2013) 
 Dødemandsbugten (2015) 
 Kollaps (2021) ISDBN 978-87-4005-793-5

 Referencer 

 Eksterne henvisninger 
 Politikens gratis upload af Thomas Rathsacks Jæger – i krig med eliten  (PDF)
 Jæger – i krig med eliten som plain text'' hos Wikileaks.

Militærfolk fra Danmark
Faglitterære forfattere fra Danmark
Personer fra Gentofte
Danskere i 1900-tallet
Danskere i 2000-tallet
Dansksprogede forfattere fra Danmark
Alumni fra Copenhagen Business School
Studenter fra Øregård Gymnasium
Boogie Blues Band

Boogie Blues Band er et dansk band, der består af Johannes Ettrup (leadsang og tenorsaxofon), Toke Stryhn (klaver), Kaspar Frederiksen (bas) og Philipp Brodersen (trommer).

Biografi 
Boogie Blues Band opstod i 2007, og udgav i 2009 deres første album "Ain't Stoppin' Till You Dance". Bandet spiller old school rock'n'roll, boogie-woogie og blues.

Referencer 
 Officiel hjemmeside

Musikgrupper fra Danmark
Musikgrupper fra 2007
Deckenpfronn

Deckenpfronn er en kommune i Landkreis Böblingen i den tyske delstat Baden-Württemberg.Deckenpfronn er den eneste by i kommunen, der er den mindste i Landkreis Böblingen.

Geografi 
Deckenpfronn ligger i landskabet Heckengäu, syv kilometer nordvest for Herrenberg og ti kilometer sydøst for Calw i nærheden af motorvejen Bundesautobahn 81 Stuttgart – Singen.

Nabokommuner 
Deckenpfronn har seks nabokommuner : Aidlingen, Gärtringen, Herrenberg i Landkreis Böblingen, og Wildberg, Calw og Gechingen i Landkreis Calw.

Historie 
Deckenpfronn nævnes førswte gang i 1075 i en skrivelse fra Klosteret Hirsau. I 1388 kom Deckenpfronn under Württemberg.
Deckenpfronn har tidligere hørt under Landkreis Calw.

Eksterne henvisninger 

 Officiel Internetside
Huey Long

Huey Pierce Long, Jr. (30. august 1893 i Winnfield i Louisiana – 10. september 1935 i Baton Rouge) var en amerikansk politiker fra staten Louisiana. Han var demokrat, kendt for sin radikale politik. 

Long var guvernør i Louisiana fra 1928 til 1932 og senator fra 1932 til 1935. Han støttede Franklin D. Roosevelt ved præsidentvalget i 1932, men opgav sin støtte til Roosevelt i juni 1933.

Det hævdes, at Long blev skudt 8. september 1935 én eller to gange af doktor Carl Austin Weiss, men doktor Weiss havde en kaliber .32 pistol, mens skuddene, som traf Long, var af .38 og .45 kaliber. En gruppe, som kaldte sig Minutemen, hævdede, at de stod bag.

Sean Penns film All the King's Men fra 2006 er baseret på Huey Longs liv og mordet på ham.

Se også 
 Myrdede amerikanske politikere

Medlemmer af Senatet i USA
Personer dræbt i attentat
Personer fra Louisiana
Harmersbach

Harmersbach er en lille flod  i Schwarzwald i den tyske delstat Baden-Württemberg. Den er via floderne Erlenbach og Kinzig en biflod til Rhinen. Harmersbach passerer stederne Oberharmersbach (kommune), Unterharmersbach (bydel i Zell) og Zell am Harmersbach.

Harmersbachdalen (dvs. Ober- og Unterharmersbach) havde indtil 1803 status som rigsdal, som var en unik betegnelse i Det tysk-romerske rige. Harmersbach var altså rigsumiddelbar og havde en status som svarede til en rigslandsby. Oprindelig hørte dalen til den fri rigsstad Zell, men lå fra 1504 til 1689 alene under højstiftet Straßburg og havde i løbet af denne tid oprettet et selvstyre med bl.a. et eget retsvæsen. Da Harmersbach blev løst fra Straßburg i 1689, anerkendte dalens befolkning ikke længere Zells overherredømme. I 1718 accepterede Zell Harmersbachs uafhængighed.

Floder i Baden-Württemberg
Rhinens bifloder
Stater under Det tysk-romerske Rige
Rigslandsby

En rigslandsby (tysk Reichsdorf) var i Det tysk-romerske rige en rigsumiddelbar landsby. Landsbyens befolkning var ikke underlagt andre lensherrer end kejseren. Dermed var rigslandsbyerne strengt taget selvstændige stater. De kunne imidlertid ikke møde på rigsdagene, og var heller ikke repræsenteret i rigsstedernes kollegium.

Da der var flest fandtes der over 120 rigslandsbyer og rigsgodser, som var spredt rundt i riget, men flest i i sydvest, dvs. Hohenstaufernes stamterritorium i Schwaben. Rigslandsbyerne repræsenterede de tilbageværende kongelige/kejserlige territorier og hans personlige vasaler. På grund af kejserens tab af magt i løbet af middelalderen blev flere og flere rigslandsbyer overtaget af andre lensherrer (eller forblev privatejendom for forhenværende kongeslægter, men mistet også dermed sin status som rigsgods). Med Reichsdeputationshauptschluss i 1803 blev titlen afskaffet og rigslandsbyerne indlemmet i nabostaterne (mediatiseret). På dette tidspunktet fandtes der kun syv rigslandsbyer:

 Gochsheim
 Harmersbach («rigsdal»)
 Holzhausen
 Leutkircher Heide
 Sennfeld
 Soden
 Sulzbach

Tysk-romerske rige
Christiansholmsvej (Gentofte)

Christiansholmsvej er en vej i Gentofte Kommune i bydelen Klampenborg. Vejen er opkaldt efter det nærliggende landsted Christiansholm.

Gader i Gentofte Kommune
Scream (Michael Jackson-sang)

"Scream/" er en sang udsendt på single af Michael Jackson i 1995. Sangen er en duet med Jacksons yngste søster Janet. Singlen nåede nummer fem på Billboard Hot 100 og modtog en Grammy-nominering for "Best Pop Collaboration with Vocals". 

Singlen har to A-sider med "Childhood" som det andet nummer.

Popsange
Sange af Michael Jackson